อยากทราบว่าถ้าเราโดนหมากัดอีก หลังจากที่เราพึ่งไปฉีดยาครบ 4 ครั้งแล้ว จำเป็นต้องไปฉีดยากระตุ้นไหมคะ เป็นแผลไม่ลึก ปล. ฉีดยาเข็มสุดท้ายวันที่ 31 ตุลาคม 2562 โดนกัดวันที่ 6 พฤศจิกายน 2562 ตอน 01.15
สวัสดีค่ะ หากเพิ่งฉีดวัคซีนพิษสุนัขบ้าครบคอร์สตามกำหนดนัดไป โดยฉีดเข็มสุดท้ายวันที่ 31 ต.ค. และเมื่อโดนสุนัขกัดอีกหลังฉีดยาไปเพียง 6 วัน ก็ยังไม่จำเป็นต้องไปฉีดกระตุ้นเพิ่มแต่อย่างใดค่ะ เพราะวัคซีนที่ได้ฉีดไป ก็จะยังสามารถช่วยป้องกันการเกิดโรคได้สำหรับบาดแผลที่เกิดจากการโดนกัดใหม่ ก็ให้ล้างทำความสะอาดด้วยการฟอกด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น และควรหลีกเลี่ยงไม่ให้แผลโดนน้ำจนกว่าแผลจะหายค่ะ